На основу члана 56. Статута Града Ниша (''Службени лист Града Ниша'', број 88/2008), члана 72. Пословника о раду Градског већа Града Ниша (“Службени лист Града Ниша” број 1/2013, 95/2016 и 98/2016) и члана 12. Правилника о поступку припреме, израде и доставе материјала ("Службени лист Града Ниша", број 125/2008)

Градско веће Града Ниша, на седници од 28.09.2016. године, доноси

**Р Е Ш Е Њ Е**

**I** Утврђује се Предлог решења о давању сагласности на Одлуку Надзорног одбора ЈКП Дирекција за јавни превоз Града Ниша о расподели добити по Финансијском извештају за 2013. годину и на Одлуку Надзорног одбора предузећа о расподели добити по Финансијском извештају за 2015. годину.

**II** Предлог решења о давању сагласности на Одлуку Надзорног добра ЈКП Дирекција за јавни превоз Града Ниша о расподели добити по Финансијском извештају за 2013. годину и на Одлуку Надзорног одбора предузећа о расподели добити по Финансијском извештају за 2015. годину доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Миодраг Брешковић, начелник Управе за комуналне делатности, енергетику и саобраћај и Саша Петронијевић, директор ЈКП Дирекција за јавни превоз Града Ниша.

Број: 1366-43/2016-03

У Нишу, 28.09.2016. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Проф. др Милош Банђур**